recursal/SuperWikiNEXT-32B huggingface dataset:
**இராமகிருஷ்ணா இராமசுவாமி** (*Ramakrishna Ramaswamy*)(பிறப்பு: அக்டோபர் 14, 1953, இந்தியாவில் சென்னையில்) என்பவர் இந்திய அறிவியலாளர் ஆவார்.

கல்வி
-----

இராமசுவாமி சென்னை லயோலா கல்லூரியில் இளநிலை வேதியியலும் (1972), பிறகு கான்பூரில் உள்ள இந்தியத் தொழில்நுட்ப கழகத்தில் முதுநிலை பட்டமும் வேதியியலில் முனைவர் பட்டத்தினை (1978) பிரின்ஸ்டன் பல்கலைக்கழகத்தில் இருந்து பெற்றார். இங்கு ஹெர்ஷல் ராபிட்சு ஆய்வு மேற்பார்வையாளராகப் பணியாற்றினார். பின்னர் இவர் கலிபோர்னியா தொழில்நுட்பக் கழகம், பசடேனாவுக்குச் சென்றார். இங்கு இவர் 1978 முதல் 1980 வரை பேராசிரியர் ருடால்ப் ஏ. மார்கசுடன் பணிபுரிந்தார். இவர் 1980-ல் இந்தியா திரும்பினார். டாட்டா அடிப்படை ஆராய்ச்சி கழகத்தில் வருகை ஆய்வாராகவும் (1981) மற்றும் சகாவாகவும் (1983) சேர்ந்தார்.

பணி
---

1986ஆம் ஆண்டில் இவர் ஜவஹர்லால் நேரு பல்கலைக்கழகத்தில் இயற்பியல் அறிவியல் பள்ளியின் ஆசிரிய உறுப்பினர்களில் ஒருவராக பணியில் சேர்ந்தார். இயற்பியல் அறிவியல் பள்ளியில் பேராசிரியருடன் கூடுதலாக, இவர் இப்பல்கலைக்கழக கணக்கீட்டு மற்றும் ஒருங்கிணைந்த அறிவியலுக்கான பள்ளியில் கணக்கீட்டு உயிரியல் மற்றும் உயிர் தகவலியல் மையத்திலும் உறுப்பினராக உள்ளார். இவர் சுமார் 25 முனைவர் பட்ட மாணவர்களின் ஆய்வு மேற்பார்வையாளராகவும் செயல்பட்டுள்ளார். 

இராமசுவாமி, யப்பானின் ஒகாசாகியில் உள்ள மூலக்கூறு அறிவியல் நிறுவனத்தில் பணி விடுமுறையில் ஒரு வருடம் (1989-90) ஆய்வு மேற்கொண்டார். இரண்டாவது பணி விடுமுறையில் (2004-05) பிரின்சுடன் மேம்பட்ட ஆய்வு நிறுவனத்தில் ஆய்வு மேற்கொண்டார். 2011-ல் இவர் ஐதராபாத்து பல்கலைக்கழக துணைவேந்தராக நியமிக்கப்பட்டார். ஜனவரி 2015-ல் துணைவேந்த பதவியிலிருந்து விலகி, ஜவகர்லால் நேரு பல்கலைக்கழகத்தில் தனது முதன்மைப் பதவிக்குத் திரும்பினார். 2018-ல் பணி ஓய்வு பெற்ற பின் இந்தியத் தொழில்நுட்பக் கழகம், தில்லியில் வருகைப் பேராசிரியராகச் சேர்ந்தார்.

ஆய்வுத் தகவல்கள்
----------------

இராமசுவாமி 25 முனைவர் பட்ட மாணவர்களின் ஆய்வு மேற்பார்வையாளராக செயல்பட்டுள்ளார். இசுகோபசு தகவலின் படி, 2015ஆம் ஆண்டில் இவர் 171 ஆராய்ச்சி கட்டுரைகளை வெளியிட்டு இருந்தார். இக்கட்டுரைகள் 2214 முறை மேற்கோள் காட்டப்பட்டிருந்தன. இவரது எச்-சுட்டெண் 26 ஆகும்.

அறிவியல் கழகங்களில்
-------------------

இவர் புது தில்லியில் உள்ள இந்தியத் தேசிய அறிவியல் கழகத்தின் துணைத் தலைவராகவும், பெங்களூரில் உள்ள இந்திய அறிவியல் கழகத்தின்துணைத் தலைவராகவும் பணியாற்றினார். இவர் 2016-2018 காலகட்டத்தில் பெங்களூரில் உள்ள இந்திய அறிவியல் கழகத்தின் தலைவராக பணியாற்றினார்.

மேற்கோள்கள்
-----------

1. ↑
2. ↑
3. ↑  "Scopus preview - Scopus - Author details (Ramaswamy, Ramakrishna)". *www.scopus.com*. 2016-01-05 அன்று பார்க்கப்பட்டது.
4. ↑  "Fellow Profile - Ramaswamy, Prof. Ramakrishna". *Indian Academy of Sciences*. Bangalore. 23 January 2016 அன்று பார்க்கப்பட்டது.
5. ↑

வெளி இணைப்புகள்
---------------

* குழு முகப்புப்பக்கம்
**ராதா ராகவன்** (*Radha Raghavan*)(பிறப்பு 3 ஜுன் 1961) கேரளாவைச் சேர்ந்த இந்திய தேசிய காங்கிரஸ் அரசியல்வாதி ஆவார். இவர் கேரள சட்டமன்றத்தில் இரண்டு முறை உறுப்பினராக பதவியில் இருந்தார். தனது இரண்டாவது பதவியிலிருக்கும்போது விலகினார்.

ஆரம்பகால வாழ்க்கை
-----------------

ராதா ராகவன் ஜூன் 3, 1961ஆம் ஆண்டு பிறந்தார். இவர் தனது பள்ளிப் படிப்பை மேல்நிலை வரை பயின்றார்.

அரசியல்
-------

ராகவன் மத்திய வர்ஜன சமிதியின் கேரளத் தலைவராகவும், ஆதிவாசி விகாஸ் பரிஷத்தின் தலைவராகவும் இருந்துள்ளார். ஜனநாயக இந்திய காங்கிரசின் செயற்குழுவின் உறுப்பினராக இருந்தார். இவர் இந்திய தேசிய காங்கிரஸ் (ஐஎன்சி) கட்சியுடன் இணைந்தவர். ஐ.என்.சி அரசியல்வாதியான இவரது கணவர் இறந்ததைத் தொடர்ந்து, பழங்குடியினருக்கு ஒதுக்கப்பட்ட வடக்கு வயநாடு தொகுதியில் இந்திய தேசிய காங்கிரசு சார்பில் போட்டியிட்டார். பத்தாவது கேரள சட்டப்பேரவைக்கு நடத்தப்பட்ட தேர்தலில் வெற்றி பெற்றார். இவர் மீண்டும் ஒரு முறை போட்டியிட்டு தேர்ந்தெடுக்கப்பட்டார். ஆனால், சட்டமன்ற உறுப்பினராக இருந்தபோது தனது பதவியிலிருந்து விலகினார். விளிம்புநிலை சமூகங்களின் நிலையை உயர்த்துவதை நோக்கமாகக் கொண்ட தனது சமூகப் பணியினைத் தொடர்ந்தார்.

தனிப்பட்ட வாழ்க்கை
------------------

இவர் இந்திய தேசிய காங்கிரசு அரசியல்வாதி கே. ராகவன் மாஸ்டரை மணந்தார்‌. இவர்களுக்கு ஒரு மகன் மற்றும் இரண்டு மகள்கள் உள்ளனர்.

மேற்கோள்கள்
-----------

1. 1 2 3  "Radha Raghavan". Kerala Legislative Assembly. 30 November 2017 அன்று பார்க்கப்பட்டது.
இரண்டாம் ஆங்கில-டச்சு போர் (4 மார்ச் 1665 - 31 ஜூலை 1667) இங்கிலாந்து மற்றும் இடச்சுக் குடியரசு இடையே கடல் மற்றும் வணிக வழித்தடங்களின் மீது கட்டுப்பாட்டைக் கொண்டுவர நடந்த ஒரு மோதலாக இருந்தது.இப்போரின் மூலம் உலக வர்த்தகத்தில் டச்சு ஆதிக்கத்தை முடிவுக்கு கொண்டுவர இங்கிலாந்து முயன்றது. தொடக்கத்தில் ஆங்கிலேயர்கள் வெற்றிகளைக் குவித்தாலும், இந்தப் போர் டச்சுக்காரர்களின் வெற்றியில் முடிந்தது. இது 17 வது மற்றும் 18 ஆம் நூற்றாண்டுகளில் ஆங்கிலேயர்களுக்கும், டச்சுக்காரர்களுக்கும் இடையே நடந்த தொடர் கடற்படைப் போர்களில், இரண்டாவது போர் ஆகும்.[1]

1667 ஆம் ஆண்டு ஜூலை 31 ஆம் தேதி, இரு நாடுகளுக்கிடையே சமாதானத்தை மேம்படுத்துவதற்காக பிரேடா உடன்படிக்கை கையெழுத்திடப்பட்டது. இந்த ஒப்பந்தம் புதிய நெதர்லாண்ட் (பெயர் மாற்றம் செய்யப்பட்டது) பகுதியினை ஆங்கிலயேர்களின் ஆதிக்கத்தில் வைத்திருக்க அனுமதித்தது. இந்த ஒப்பந்தம் புதிய நெதர்லாண்ட் (பெயர் மாற்றம் செய்யப்பட்டது) என ஆங்கிலத்தை வைத்திருக்க அனுமதித்தது. அதே சமயத்தில் பூலாவ் ரன் மற்றும் சூரினாமின் மதிப்புமிக்க சர்க்கரைத் தோட்டங்கள் மீது டச்சு கட்டுப்பாட்டை வைத்திருக்க அனுமதித்தது.[2]
**புரோசுட்டேட் புற்றுநோய்** அல்லது **முன்னிற்குஞ்சுரப்பி புற்றுநோய்** (*Prostate cancer*) ஆண் இனப்பெருக்கத் தொகுதியின் ஒரு சுரப்பியான முன்னிற்கும் சுரப்பியில் உருவாகும் புற்றுநோய் ஆகும். பெரும்பாலான புரோசுட்டேட் புற்றுநோய்கள் மிக மெதுவாக வளரக்கூடியவை; இருப்பினும், மிக விரைவாகப் பெருகும் புரோசுட்டேட் புற்றுநோயும் கண்டறியப்பட்டுள்ளது. இந்தப் புற்று உயிரணுக்கள் முன்னிற்குஞ்சுரப்பியிலிருந்து உடலின் பிற பகுதிகளுக்கும், குறிப்பாக எலும்புகளுக்கும் நிணநீர்க்கணுக்களுக்கும், மாற்றிடம் புகும் (பரவும்) தன்மை உடையது. இப்புற்றுநோயால் வலி, சிறுநீர் கழிப்பதில் சிரமம், பாலுறவின்போது சிக்கல்கள், விறைக்க முடியாமை போன்ற அறிகுறிகள் உருவாகின்றன.

இந்தப் புற்றுநோய் புரோசுட்டேட் சுரப்பி நீக்கம், கதிர் மருத்துவம், அல்லது இயக்குநீர் சிகிச்சை மூலம் மேலாளப்படுகிறது.

விரைவாக வளரும் முன்னிற்குஞ்சுரப்பி புற்றுநோய்க்கு மரபியல் காரணங்கள் அடிப்படையாக உள்ளதாக கண்டறியப்பட்டுள்ளது. பிஆர்சிஏ2 மரபணு உள்ள ஆண்கள் இந்தப் புற்றுநோய்க்கு ஆளாகும் வாய்ப்பு கூடுதலாக உள்ளதாகவும் அத்தகைய புற்றுநோய் மிக விரைவாக வளரும் எனவும் அறியப்பட்டுள்ளது.

மேற்சான்றுகள்
-------------

1. ↑  Sam Lister (February 11, 2009). "Urine test could speed treatment of prostate cancer". London: The Sunday Times.. பார்த்த நாள்: 9 August 2010.
2. ↑  "ACS :: What Is Prostate Cancer?" American Cancer Society :: Information and Resources for Cancer: Breast, Colon, Prostate, Lung and Other Forms. Web. 15 June 2010. "?". 17 ஆகஸ்ட் 2010 அன்று மூலம் பரணிடப்பட்டது. 9 August 2010 அன்று பார்க்கப்பட்டது.
3. ↑  Mayo Clinic. Prostate cancer: treatment and drugs
4. ↑  Roberts, Michelle 2013. 'Aggressive' prostate cancer gene find. *BBC News* online: Health.
**இராமகிரி கோட்டை**அல்லது **இராமகிரி கில்லா** என்பது தென்னிந்தியாவின் தெலுங்கானாவில் உள்ள கரீம்நகர் மாவட்டத்தில் உள்ள ஒரு மலையின் உச்சி ஆகும்.

அமைவிடம்
--------

இக்கோட்டையானது, கரீம்நகர் மாவட்டத்தில் உள்ள கமன்பூர் மண்டலத்தில் பேகம்பேட்டை கிராமத்தில் உள்ள இராமகிரி மலையில் அமைந்துள்ளது. இது மிகுந்த அடர்த்தியான காட்டுப்பகுதியில், மூலிகைத் தாவரங்கள் நிறைந்த பகுதியில் அமைந்துள்ளது. கோதாவரி ஆற்றையும் மனையாரையும் இக்கோட்டையிலிருந்து பார்க்க முடியும். 

இக்கோட்டை, கரீம்நகர் மாவட்டத் தலைநகரத்திலிருந்து சுமார் 65 கிமீ (40 மைல்கள்) தொலைவில் அமைந்துள்ளது. ] கரீம்நகர் - மந்தானி நெடுஞ்சாலையில் கோட்டையின் அருகில் 2 கிமீ (1.2 மைல்கள்) தொலைவில் பேகம்பேட்டை கிராமத்தில் அமைந்துள்ளது.

வரலாறு
------

இது 12-ம் நூற்றாண்டுகளில் வாராங்கல்லைச் சார்ந்த காக்கத்தியரால் கட்டப்பட்ட கோட்டையாகும். அதன்பிறகு குதுப் சாகி சுல்தான்தியால் கட்டுப்படுத்தப்பட்டது (1518–1687). 1656-ம் ஆண்டு, கோல்கொண்டாவின் ஆட்சியாளரான, அப்துல்லா குதுப் சாஹ், தன்னுடைய மருமகனுக்குப் (ஔரங்கசீப்பின் மகன்)) பரிசாக அளித்தார். இக்கோட்டை பிரித்தானியாவின் இந்தியப் பேரரசு கட்டுப்பாட்டுக்கு 1791-ம் ஆண்டு வந்தது சமசுகிருதக் கவிகளில் ஒருவரான காளிதாசன், மேகதூதம் என்ற பாடலை இராமகிரி கோட்டையைப் பற்றி பாடியுள்ளதாக வந்துள்ளபோதும், காளிதாசன் ஐந்தாம் நூற்றாண்டில் அதாவது இக்கோட்டை கட்டுவதற்கு முன் வாழ்ந்ததாக அறியப்படுகிறது.

சிறப்பம்சங்கள்
--------------

இராமகிரி கோட்டையிலிருந்து ஊர்

மூலிகைத் தாவரங்கள்
------------------

இக்கோட்டை அமைந்துள்ள இராமகிரி காடுகளில் மூலிகைத்தாவரங்கள் நிறைய உள்ளது. இங்குள்ள மருத்துவத் தாவரங்களை உள்ளூர் மக்கள் சேகரித்து, அருகிலுள்ள நகரங்களில் விற்பனை செய்கின்றனர். மாணவர்களும் இம்மூலிகைகளைக் கண்டறியவும், கற்றுக்கொள்ளவும் இப்பகுதிக்கு வருகின்றனர்.

இக்கோட்டையை மருத்துவ மூலிகைகள் காப்பகமாக அறிவிக்க வலியுறுத்தப்பட்டு வருகிறது.

குறிப்புகள்
-----------

1. 1 2 3 4 5 6 7  "Ramagiri Khilla". Telengana Tourism Government of Telengana. 11 ஜூலை 2015 அன்று மூலம் பரணிடப்பட்டது. 28 June 2015 அன்று பார்க்கப்பட்டது.
2. 1 2  Roy 2014, ப. 116.

மேலும் படிக்க
-------------

* Congress, Indian History (1990). *Proceedings – Indian History Congress*. பக். 775. .
* Congress, Indian History (1990). *Proceedings – Indian History Congress*. பக். 775. .
* Congress, Indian History (1990). *Proceedings – Indian History Congress*. பக். 775. .
நல்லூர், சட்டநாதர் கோயிலின் முன்புறத் தோற்றம்
**நல்லூர் சட்டநாதர் கோயில்** இலங்கை யாழ்ப்பாணம் நல்லூர்ப் பகுதியில், யாழ்ப்பாணம் - பருத்தித்துறை வீதியை அண்டி அமைந்துள்ளது. இதன் தோற்றம் சட்டநாதர் என்னும் ஒரு சித்தரின் சமாதியுடன் தொடர்புடையது என்று சிலர் கூறுகின்றனர். இச்சித்தர் 10, 11 அல்லது 12 ஆம் நூற்றாண்டில் வாழ்ந்தவர் ஆவர். இவர் பாம்பாட்டிச் சித்தரின் குருவாவர். பாம்பாட்டிச் சித்தர் இந்த ஆலயம் பற்றிப் பல பாடல்கள் இயற்றியுள்ளார். எனினும், யாழ்ப்பாணத்தின் வரலாறு கூறும் யாழ்ப்பாண வைபவமாலை, யாழ்ப்பாண இராச்சியத்தை ஆண்ட முதல் ஆரியச் சக்கரவர்த்தி நல்லூர் நகரை அமைத்தபோது அதற்குக் காவலாக அதன் வட திசைக்குச் சட்டநாதேசுவரர் கோயிலை அமைப்பித்ததாகக் கூறுகிறது. இதுவே இன்றைய சட்டநாதர் கோயில் என்பது பல வரலாற்றாளர்களது கருத்து. யாழ்ப்பாண இராச்சியக் காலத் தொடர்பு கொண்ட மந்திரி மனை, சங்கிலித் தோப்பு, பண்டாரக் குளம் ஆகியவற்றுக்கு மிக அண்மையில் இக் கோயில் அமைந்திருப்பது குறிப்பிடத்தக்கது. சட்டை முனியுடன் தொடர்புள்ள இத்திருத்தலம் சட்டைநாத ஈஸ்வரர் என்றிருந்து பின்னர் மருவி சட்டநாதர் ஈஸ்வரர் கோயிலாக மாறியிருக்கலாம் என்றும் சிலர் கருதுகின்றனர்.

1620 ஆம் ஆண்டில் போத்துக்கீசர் யாழ்ப்பாணத்தைக் கைப்பற்றித் தமது நேரடி ஆளுகையின் கீழ் கொண்டு வந்த பின்னர், யாழ்ப்பாணத்தில் இருந்த எல்லா இந்துக் கோயில்களையும் அவர்கள் இடித்து விட்டனர். அப்போது, சட்டநாதர் கோயிலும் அழிந்து போய்விட்டது. தற்போதுள்ள கோயில் பிற்காலத்தில் முன்னைய கோயில் இருந்த அதே இடத்தில் கட்டப்பட்டது எனக் கருதப்படுகிறது.

உசாத்துணை
---------

1. *ஈழத்துச் சிவாலயங்கள்*, வித்துவான் வசந்தா வைத்திய நாதன்
**பின்-உணர்வுப்பதிவியம்** அல்லது **பின்-உணர்வுப்பதிவுவாதம்** (Post-Impressionism) என்பது, ஓவியர் எடுவார்ட் மனேயுடன் தொடங்கி பிரான்சில் உருவாகி வளர்ந்த ஓவியப் பாணியொன்றக் குறிக்கிறது. இது, முதன்மையாக ஒரு பிரெஞ்சுக் கலை இயக்கம் ஆகும். இது ஏறத்தாழ 1886 முதல் 1905 வரையான காலப் பகுதியில், அதாவது கடைசி உணர்வுப்பதிவுவாதக் கண்காட்சிக்கும், போவியத்தின் தொடக்கத்துக்கும் இடைப்பட்ட காலப்பகுதியில் உருவானது. பின்-உணர்வுப்பதிவுவாதம், ஒளியையும், நிறத்தையும் இயற்கையில் இருப்பதுபோலக் காட்டவேண்டும் என்னும் உணர்வுப்பதிவுவாதிகளின் அக்கறைக்கு எதிரான தாக்கமாகவே உருவானது. 

பிரித்தானிய ஓவியரும், ஓவியத் திறனாய்வாளருமான ரோசர் ஃபிரை (Roger Fry) என்பவர் இச்சொல்லுக்கு இணையான ஆங்கிலச் சொல்லை ("Post-Impressionism") பிரெஞ்சு ஓவியத்தின் வளர்ச்சியை விவரிக்கும்போது முதன்முதலில் பயன்படுத்தினார். 1910 ஆம் ஆண்டில் *மனேயும் பின்-உணவுப்பதிவுவாதிகளும்* என்னும் கண்காட்சியொன்றை ஒழுங்கு செய்தபோதே அவர் இப்பெயரைப் பயன்படுத்தினார். உணர்வுப்பதிவியத்தின் கட்டுப்பாடுகளை ஏற்றுக்கொள்ளாத அதேவேளை அதை பின்-உணர்வுப்பதிவியத்தினர் மேலும் விரிவாக்கினர். கடுமையான நிறங்களைத் தொடர்ந்தும் பயன்படுத்திய அவர்கள், ஓவியங்களில் தடிப்பான நிறப்பூச்சைப் பயன்படுத்தியதுடன், உலகில் காண்பவற்றையே ஓவியங்களுக்கான விடயங்களாக எடுத்துக்கொண்டனர். ஆனாலும், வெளிப்பாட்டுத் தாக்கங்களை ஏற்படுத்துவதற்காக வடிவங்களை திரிபுபடுத்தவும், இயற்கைக்கு மாறானதும் மேலெழுந்தவாரியானதுமான நிறங்களைப் பயன்படுத்துவதற்காகவும், வடிவவியல் வடிவங்களுக்கு முக்கியத்துவம் கொடுக்கும் போக்கும் காணப்பட்டது.
**பின் தொடரும் நிழலின் குரல்** ஜெயமோகன் எழுதிய மூன்றாவது புதினம். தமிழினி பதிப்பக வெளியீடாக 1999 ஆம் ஆண்டு இது வெளிவந்தது. ஏறத்தாழ எழுநூறு பக்கங்கள் கொண்டது இந்த நாவல். இது ஓர் அரசியல் நாவல்; சோவியத் ஒன்றியத்தில் கம்யூனிசம் வீழ்ச்சி அடைந்து அந்த நாடு சிதறியதன் பின்னணியில் அரசியலுக்கும் அறத்துக்கும் இடையேயான உறவை விவாதிக்கிறது.

**கரு**

அருணாச்சலம் தொழிற்சங்க ஊழியன். சங்கத்தில் இருந்து பழைய ஸ்டாலினிஸ்டுகளை கட்சி களைகிறது. அதற்கு அருணாச்சலத்தை கருவியாக்குகிறது. அவன் தன் குருவான கெ.கெ.எம் என்பவரை வெளியேற்றுகிறான். அந்தக்குற்ற உணர்ச்சியால் அவன் ஒரு நூல் எழுத ஆரம்பிக்கிறான். அது கட்சியில் இருந்து கெ.கெ.எம் காலகட்டத்தில் வெளியேற்றப்பட்டு மறைந்துபோன வீரபத்ரபிள்ளை என்ற பழைய தோழரைப்பற்றிய நூல்

அப்போதுதான் வீரபத்ரபிள்ளை ஏன் விலக்கப்பட்டார் என தெரிகிறது. 1935ல் சோவியத் ருஷ்யாவால் கொல்லப்பட்ட புகாரின் என்ற கம்ய்டூனிஸ்டுத்தலைவரைப்பற்றி எழுதியதனால்தான் அவர் விலக்கப்பட்டார். அருணாச்சலத்தை நூல் எழுதவேண்டாம் என கட்சி எச்சரிக்கிறது. அவன் பிடிவாதமாக எழுதுகிறான். 

அருணாச்சலம் ஆழமான தார்மீகபிரச்சினைகளை அடைகிறான். ஒரு கருத்தியலை நம்பி கொலைகளை செய்யும் ஒருவன் பின்னர் அந்த கருத்தியலே பொய் என ஆனால் என்ன செய்வது? ஒரு கொள்கைக்காக பல லட்சம்பேர் செத்தபின் அக்கொள்கை முற்றிலும் பிழை என ஆனால் உயிர்களுக்கு யார் பதில் சொல்வது?

கொஞ்சம்சம்கொஞ்சமாக மனநிலை பிறழ்வு அடையும் அருணாச்சலம் அந்த மனப்பிறழ்வுநிலையில் புகாரினையும் ஏசுவையும் கண்டடைகிறான். அந்த தத்துவக் கேள்விக்கு ஏசுவே பதில் சொல்கிறார் அவன் மனச்சிக்கல் அழிகிறது

**வரவேற்பு**

தமிழில் எழுதப்பட்ட அரசியல்நூல்களிலேயே தலையாயது என விமர்சகர் ராஜமார்த்தாண்டன் இந்நூலை குறிப்பிட்டிருக்கிறார்
**பின் பார்பாடி கணவாய்** ( *Pin Parbati Pass*) என்பது இந்தியாவின் இமாச்சலப் பிரதேச மாநிலத்தில் உள்ள ஒரு கணவாய் ஆகும். இக்கனவாய் 5319 மீட்டர் நீளமுடையது ஆகும்  முதன் முதலில் 1884 ஆம் ஆண்டு ஆகத்து மாதம் சர் லூயிசு டேனி பின் பார்பாடி என்பவர் இக்கணவாயைக் கடந்தார். சுபிடி பள்ளத்தாக்கிற்கு மாற்று வழியைத் தேடும் முயற்சியில் ஈடுபட்டபோது இக் கணாவாயை இவர் கடந்தார்  வளமான மற்றும் பசுமையான பார்பாடி பள்ளத்தாக்கை இந்த கணவாய் குல்லுவின் பக்கத்திலும் பின் பள்ளத்தாக்கை சுபிடியின் பக்கத்திலும் இக்கணவாய் இணைக்கிறது. 

பின் பார்பாடி கணவாய் கணவாய் ஒரு பிரபலமான மலையேறும் வழியாக தற்போது கருதப்படுகிறது. 2013 ஆம் ஆண்டு இக் கணவாய் வழியாக ஓர் இராணுவப் பயணம் 155 கிலோமீட்டர் தொலைவுக்கு முயற்சிக்கப்பட்டது.

இவற்றையும் காண்க
----------------

* போராசு கணவாய்
* ஊசி பள்ளத்தாக்கு தேசிய பூங்கா

மேற்கோள்கள்
-----------

1. 1 2  "The Tribune, Chandigarh, India - Bathinda Edition". Tribuneindia.com. 2018-06-11 அன்று பார்க்கப்பட்டது.
2. ↑  "CROSS-ROADS IN SPITI Exploring Western Spiti Valleys : Himalayan Journal vol.50/16". *www.himalayanclub.org*. 2018-06-10 அன்று பார்க்கப்பட்டது.
3. ↑  "Pin Parvati Pass Trek". Himalayanchallenges.com. 2018-06-12 அன்று மூலம் பரணிடப்பட்டது. 2018-06-11 அன்று பார்க்கப்பட்டது.
4. ↑  "Spiti beckons" (in en). *Frontline*. . 
[*தொடர்பிழந்த இணைப்பு*]
**மயிலாடும்பாறை பாறை ஓவியங்கள்**, என்பவை தமிழ்நாட்டின் கிருட்டிணகிரி மாவட்டத்தில் கிருட்டிணகிரிக்கு அண்மையில் உள்ள மயிலாடும்பாறை என்னும் ஊரில் இருக்கும் குன்றுப் பகுதியில் அமைந்துள்ள குகைபோன்ற அமைப்பின் மேற்புறப் பாறை மேற்பரப்பில் வரையப்பட்டுள்ள ஓவியங்கள் ஆகும். இப்பகுதி ஏராளமான கல்திட்டைகளுடன் கூடிய பெருங்கற்காலச் சின்னங்களைக் கொண்ட களமாகும். 

மயிலாடும் பாறை சிற்றூரானது கிருட்டிணகிரி மாவட்டம், கிருட்டிணகிரி வட்டத்தில், கிருட்டிணகிரி- சந்தூர்- மங்கள்பட்டி பேருந்து சாலையில் அமைந்துள்ளது. சந்தூரில் இருந்து சுமார் எட்டு கிலோமீட்டர் தொலைவில் உள்ள இந்த இடத்தை அடைய ரெட்டிப்பாளையும் என்ற இடத்தை அடைந்து, அங்கிருந்து வடபுறமாக திரும்பி மூன்று கிலோமீட்டர் தொலைவு செல்லவேண்டும். இங்கு இயற்கையாக அமைந்த குகை போன்ற பகுதி இரு பாறைகளுக்கு இடையில் உருவான அமைப்பால் உருவாகி உள்ளது. இந்த குகையில் மேற்புற கூரையில் ஓவியங்கள் வரையப்பட்டுள்ளன. இங்குள்ள ஓவியங்களில் மனிதன், விலங்குகள் ஆகியவற்றின் உருவங்களும், குறியீடுகளும் காணப்படுகின்றன. சிவப்பு. வெள்ளை நிறங்களில் கோட்டுருவங்களாக இவ்வுருவங்கள் காணப்படுகின்றன. வெள்ளை நிற ஓவியங்கள் சிவப்பு ஓவியங்களின்மீது மேற்படியும்படி வரையப்பட்டுள்ளன. இந்த இருவண்ணங்களும் இருவேறு காலகட்டத்தைச் சேர்ந்தவை என்றும், சிவப்பு வண்ண ஓவியம் மதலில் வரையப்பட்டு அதன்மீது மீண்டும் வெள்ளை வண்ணத்தில் வரையபட்டுள்ளது என்று க. ராஜன் குறிப்பிடுகிறார்.

பல ஓவியங்களில், மனிதர்கள் விலங்குகளின் மீது இருப்பது போலவும் நிற்பது போலவும் வரையப்பட்டுள்ளன. குடிசைக்குள் மனிதன் இருப்பது போலவும், அக்குடிசையும் மனிதனும் ஒரு விலங்குமீது இருப்பது போலவும் சில ஓவியங்கள் வரையப்பட்டுள்ளன. இவற்றுடன், வாள் போன்ற ஒரு பொருளுடன் விலங்குமீது இருக்கும் மனிதன், விலங்கை ஈட்டியால் வேட்டையாடுவது போன்ற காட்சிகளும் காணப்படுகின்றன. இங்கே மனித உருவங்கள் உடலுறவு கொள்வது போன்ற காட்சியொன்றும் உள்ளது. தமிழகத்தில் கிடைத்த முதலாவது இத்தகைய ஓவியம் இதுவாகும்.

மேற்கோள்கள்
-----------

1. ↑  பவுன்துரை, இராசு. 2001, பக். 121
2. 1 2   *த. பார்திபன், தென்பெண்ணை ஆற்றங்கரைக் கிருஷ்ணகிரி மாவட்ட வரலாறு பகுதி-II சங்க காலம்*. ஸ்ரீ விவேகானந்தர் கொடை மற்றும் அறகட்டளை, தருமபுரி. 2010 ஏப்ரல். பக். 151-156.
3. ↑  Dayalan, D. p. 13
4. ↑  பவுன்துரை, இராசு. 2001, பக். 125

உசாத்துணைகள்
------------

* பவுன்துரை, இராசு. தமிழகப் பாறை ஓவியங்கள், மெய்யப்பன் தமிழாய்வகம், சிதம்பரம், 2001.
* Dayalan, D. Rock Art in Tamilnadu and its Archaeological Perspective.

இவற்றையும் பார்க்கவும்
----------------------

* தமிழகத்தில் கண்டறியப்பட்ட பாறை ஓவியங்கள்
**இரண்டாம் மாறவர்மன் விக்கிரம பாண்டியன்** (*Maravarman Vikkiraman II*) என்பவர் தென்னிந்தியப் பகுதிகளை பொ.ச. 1250-1251 க்கு இடையில் ஆட்சி செய்த ஒரு பாண்டிய மன்னர் ஆவார் .

பகிரப்பட்ட ஆட்சி
----------------

13 ஆம் நூற்றாண்டின் நடுப்பகுதியில் பாண்டிய நாட்டை ஆண்ட பல பாண்டிய இளவரசர்களில் இரண்டாம் மாறவர்மன் விக்கிரம பாண்டியனும் ஒருவர் ஆவார். இளவரசர்களுடன் ஆட்சி அதிகாரத்தை பகிர்ந்துகொள்ளும் நடைமுறையானது. பாண்டிய இராச்சியத்தில் பொதுவான முறையாக அப்போது இருந்தது.  இவர் தனது ஆட்சியைப் பகிர்ந்து கொண்ட பாண்டிய அரச குடும்பத்தின் மற்ற இளவரசர்கள் முதலாம் சடையவர்மன் சுந்தரபாண்டியன் மற்றும் முதலாம் சடையவர்மன் வீர பாண்டியன் ஆகியோர் ஆவர்.

போசள மேலாதிக்கத்தின் முடிவு
---------------------------

பாண்டிய நாட்டின் மீது இரண்டு தசாப்தங்களுக்கும் மேலாக போசர்கள் செலுத்திவந்த செல்வாக்கு இவரது ஆட்சியின்போது முடிவுக்கு வந்தது குறித்தது. இவரது மெய்க்கீர்த்தி போசள யானைக்கு சிம்மம் போன்றவன் என்று குறிப்பிடுகிறது.

மேற்கோள்கள்
-----------

1. ↑  Sethuraman, p124
2. ↑  KA Nilakanta Sastri, p196
3. ↑  Narasayya, p43
4. ↑  Narasayya, p43-44

குறிப்புகள்
-----------

* Sastri, KA Nilakanta (2005) [1955]. *A History of South India* (Paperback ). India: Oxford University Press. பன்னாட்டுத் தரப்புத்தக எண்:0-19-560686-8.
* Sethuraman, N (1978). *The imperial Pandyas: Mathematics reconstructs the chronology*. India: Kumbakonam.
* Narasayya (2009). *Aalavaai: Madurai Maanagarathin Kadhai* (Hardback ). India: Palaniappa Brothers. பன்னாட்டுத் தரப்புத்தக எண்:978-81-8379-517-3.
**மயிலாடுதுறை வதான்யேஸ்வர சுவாமி கோயில்** தமிழ்நாட்டில் நாகப்பட்டினம் மாவட்டம், மயிலாடுதுறை என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் ஆறாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் வதான்யேஸ்வரசுவாமி, ஞானாம்பிகை சன்னதிகளும், விநாயகர், முருகன், துர்க்கை, தெட்சிணாமூர்த்தி உபசன்னதிகளும் உள்ளன. இங்குக் கோயில் கோசாலை, கோயில் தேர் போன்றவை உள்ளன. இக்கோயிலில் ஐந்து நிலை கொண்ட ராஜகோபுரம் உட்பட மொத்தம் இரண்டு கோபுரங்கள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி நான்கு காலப் பூசைகள் நடக்கின்றன.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**இரண்டாம் ராஜேந்திரவர்மன்** (*Rajendravarman II*) கெமர் பேரரசை (கம்போடியாவின் அங்கோர் பகுதியை) கிபி 944 முதல் 968 வரை அரசாண்ட மன்னன்.

இவன் முன்னாள் கெமர் பேரரசன் முதலாம் யசோவர்மனின் மருமகன். இவனது முக்கிய நினைவுச்சின்னங்கள் கம்போடியாவின் அங்கோர் பகுதியில் சியெம் ரீப் மாகாணத்தில் அமைந்துள்ள பிரீ ருப், கிழக்கு மெபோன் ஆகியனவாகும்.

இரண்டாம் ராஜேந்திரவர்மன் பவபுரம் என்பதைத் தலைநகராகக் கொண்ட சென்லா இராச்சியத்தின் அரச வம்சத்தைச் சேர்ந்தவன் எனக் கூறப்படுகிறது. இவனது ஆட்சியின் கீழ் கெமர் பேரரசு தெற்கு வியட்நாம், லாவோஸ், தாய்லாந்தின் பெரும் பகுதி, மற்றும் தெற்கு சீனாவின் தூர வடக்குப் பகுதி வரை பரவியிருந்ததாகக் கல்வெட்டுகள் தெரிவிக்கின்றன.

இவனது அமைச்சர் கவீந்திரரைமதனன் என்பவர் வடிவமைத்த பெரும் அரண்மனையில் இரண்டாம் ராஜேந்திரவர்மன் ஆட்சி புரிந்தான். பாண்டேசிறீ என்ற அழகுபடுத்தப்பட்ட கோயிலின் கட்டுமானப் பணிகள் இவனது ஆட்சிக் காலத்தில் ஆரம்பிக்கப்பட்டது.

இவனுக்குப் பின்னர் இவனது 10 வயது மகன் ஐந்தாம் ஜெயவர்மன் என்ற பெயரில் கெமர் அரசானான்.

உசாத்துணை
---------

* Higham, Charles. *The Civilization of Angkor*. University of California Press 2001. ISBN 0-520-23442-1
* Mabbett, Ian and Chandler, David. *The Khmers*. Blackwell Publishers 1996. ISBN 0-631-17582-2

|  |  |  |
| --- | --- | --- |
| முன்னர்**இரண்டாம் ஹர்ஷவர்மன்** | **அங்கோர் பேரரசர்**944–968 | பின்னர்**ஐந்தாம் ஜெயவர்மன்** |
எதிர்ச்சூறாவளி
--------------

```
                                                         சுற்றுப்புறத்தைக் காட்டிலும் அதிகமான அழுத்தமுள்ள ஓர் இடத்தில் ஏற்படும் வாயு மண்டலச்சுழல் 30 அட்ச ரேகையில் இரு அர்த்த கோளங்களிலும் சமுத்திரங்களில் நிரந்தரமாக உள்ள எதிர்ச்சூறாவளிகள் பெயர் பெற்றவை. இவை பல நூறு முதல் பல்லாயிரக்கணக்கான மைல்கள் அளவில் உள்ளன. 
                                                        எல்லா  அட்சரேகைகளுக்கும் கால நிலையைக் கண்டறிய, இவற்றின் நிலையும் பலமும் மிகவும் முக்கியமான அம்சங்கள், சூறாவளியைப் போலன்றி, வடக்கு அர்த்த கோளத்தில் வலஞ்சுழியாகவும், தென் அர்த்த கோளத்தில் இடஞ்சுழியாகவும் இவை சுழல்கின்றன. பலத்த காற்றும் கெட்ட காலநிலையும் சூறாவளியின் அறிகுறிகள். 
```

 ஆனால், இவற்றிற்கு எதிராக எதிர்ச்சூறாவளியின் அறிகுறிகள் இனிய காலநிலையும் மென்மையான காற்றும் ஆகும். இவ்வாறு சூறாவளியின் தன்மைக்கு எதிர்மாறாக இருப்பதனால் எதிர்ச்சூறாவளி என்ற பெயரைக் **கி. பி. 1861-ல்** **சர் பிரான்சிஸ் கால்ட்டன்** என்பவர் புதிதாக வழங்கினர். குளிர்காலத்தில் **வட அமெரிக்காவிலும் யூரேஷியாவிலும்** எதிர்ச்சூறாவளி உண்டாகிறது.



1. ↑
**நல்லூர் பிரதேச செயலாளர் பிரிவு** இலங்கையின் யாழ்ப்பாண மாவட்டத்தில் உள்ள ஒரு நிர்வாக அலகாகும். இது யாழ்ப்பாணக் குடாநட்டின் வலிகாமப் பிரிவில் அமைந்துள்ளது. இப் பிரிவு துணை நிர்வாக அலகுகளாக 40 கிராம அலுவலர் பிரிவுகளைக் கொண்டுள்ளது. அரியாலை, கந்தர்மடம், கொக்குவில், கோண்டாவில், நல்லூர், திருநெல்வேலி, வண்ணார்பண்ணை ஆகிய ஊர்கள் இப் பிரதேச செயலாளர் பிரிவினுள் அடங்குகின்றன. இப் பிரிவின் தெற்குப் பகுதியில் யாழ்ப்பாண மாநகரமும் நீரேரியும் அமைந்திருக்கின்றன. வடக்கு எல்லையில் உடுவில் பிரதேச செயலாளர் பிரிவு உள்ளது. மேற்கில் சண்டிலிப்பாய், யாழ்ப்பாணம் ஆகிய பிரதேச செயலாளர் பிரிவுகளும், கிழக்கில் கோப்பாய் பிரதேச செயலாளர் பிரிவும் உள்ளன.

இது 38 சதுர கிலோமீட்டர் பரப்பளவைக் கொண்டது.

இவற்றையும் பார்க்கவும்
----------------------

* பிரதேச செயலாளர் பிரிவுகளின் பட்டியல் - வட மாகாணம், இலங்கை
* இலங்கையின் பிரதேச செயலகங்கள்

குறிப்புக்கள்
-------------

1. ↑  புள்ளிவிபரத் தொகுப்பு 2007, தொகைமதிப்புப் புள்ளிவிபரத் திணைக்களம், இலங்கை

வெளியிணைப்புக்கள்
-----------------

* யாழ்ப்பாண மாவட்ட நிர்வாகப் பிரிவுகளைக் காட்டும் நிலப்படம்

| * பா
* உ
* தொ
யாழ்ப்பாண மாவட்டப் பிரதேச செயலாளர் பிரிவுகள் |
| --- |
| 
* நெடுந்தீவு
* ஊர்காவற்றுறை
* வேலணை
* யாழ்ப்பாணம்
* காரைநகர்
* நல்லூர்
* தென்மராட்சி
* வடமராட்சி கிழக்கு
* வடமராட்சி வடக்கு
* வடமராட்சி தெற்கு-மேற்கு
* கோப்பாய்
* தெல்லிப்பழை
* வலிகாமம் தெற்கு
* வலிகாமம் தென்மேற்கு
* சங்கானை

 |
**மயிலப்பன் சேர்வைகாரர்** (இறப்பு: 1802, ஆகஸ்ட் 6) பிரித்தானிய கிழக்கிந்திய கம்பனியை எதிர்த்த ஒரு தமிழ் தளபதி.

வரலாறு
------

இராமநாதபுரத்தின் மன்னர் முத்துஇராமலிங்க விஜய ரகுநாத சேதுபதியை (1762 - 1809) 1795, பெப்ரவரி 8 இல் ஆங்கிலக் கிழக்கிந்தியக் கம்பெனி பதவி நீக்கம் செய்தது. மன்னரைக் கைது செய்து திருச்சிக் கோட்டையில் அடைத்துவிட்டு சேதுபதியின் நாட்டை கும்பெனியார் ஏற்றனர்.

கும்பெனியார் குடிமக்களிடம் கெடுபிடி வசூல் செய்தும் சுரண்டியும் மக்களின் வெறுப்பைச் சம்பாதித்துக் கொண்டனர். அவர்களுக்கு மயிலப்பன் சேர்வைக்காரர் தலைமை தாங்கினார். இவர் சேதுபதி சீமையின் தென்பகுதியான ஆப்பனூர் நாட்டைச் சேர்ந்த சித்திரங்குடி என்ற கிராமத்தைப் பிறப்பிடமாகக் கொண்டவர். சேதுபதி மன்னரது சேவையில் சிறப்பாக விளங்கியதால் மன்னர் இவருக்கு ஒரு படைப் பிரிவின் தலைவராக்கினார். இதனால் "சித்திரங்குடி மயிலப்பன் சேர்வைகாரர்" என்றழைத்தனர்.

1795 முதல் 1802 வரை பல இடங்களில் ஆங்கிலேயர்க்கு எதிராகக் கிளர்ச்சிகளில் சேர்வைகாரர் ஈடுபட்டார். 1799, ஏப்ரல் 24 ஆம் நாள் முதுகளத்தூரில் உள்ள கும்பெனியாரின் கச்சேரியைத் (court) தாக்கியது, அபிராமத்தில் உள்ள கச்சேரியைத் தாக்கியும் கைத்தறிக் கிட்டங்கியைத் தாக்கி துணிகளை சூறையிட்டது, கமுதியில் உள்ள கச்சேரியைத் தகர்த்து பெரிய நெற்களஞ்சியங்களைக் கொள்ளையிட்டது போன்ற தாக்குதல்கள் அவரது தலைமையில் நடந்தன. 
தொடர்ந்து 42 நாட்கள் இத்தகையப் போராட்டங்களால் முதுகளத்தூர், கமுதிச் சீமைகள் கும்பெனி நிர்வாகத்திலிருந்து தனித்து நின்றன. இப்போராட்டத்தில் தீவிர பங்கு கொண்ட சிங்கன் செட்டி, ஷேக் இப்ராகிம் சாகிபு போன்ற சேர்வைகாரரின் தோழர்கள் கொல்லப்பட்டனர். அப்போது ஆங்கிலப் படைகளை வழி நடத்தியவர்கள் கலக்டர் லூஷிங்க்டன் மற்றும் கர்னல் மார்டின்ஸ் ஆவர்.

போராட்டத்தை அடக்கிய கும்பெனியார் மயிலப்பன் சேர்வைகாரரைத் தவிர மற்றப் போராளிகளுக்குப் பொது மன்னிப்பு வழங்கினர். வேறு வழியின்றி சேர்வைகாரர் மாறுவேடத்தில் சோழ நாடு சென்றார். எட்டு மாதங்கள் கழித்து சேது நாட்டிற்குத் திரும்பினார். அதன் பின் சிவகங்கை சீமையின் மருதிருவரின் வேண்டுகோளின்படி மருதிருவர் அணியில் சேர்ந்து பாடுபட்டதுடன் பாஞ்சாலம் குறிச்சிப் பாளையக்காரர், காடல்குடி, நாகலாபுரம், குளத்தூர் ஆகிய பாளையக்காரர்களது ஆங்கிலேயர் எதிர்ப்புப் போராட்டங்களுக்கு ஆதரவாக சேர்வைகாரர் செயல் பட்டார்/

மயிலப்பன் சேர்வைகாரின் நடவடிக்கைகளையும், அவர் மருதிருவர் அணியில் தீவிரமாக ஈடுபட்டதையும் நன்கு அறிந்திருந்த கலக்டர் லூஷிங்க்டன் சேர்வைகாரரை தம்மிடம் ஒப்படைக்கும்படி மருதிருவர்க்குத் தாக்கீது அனுப்பினார். மருதிருவர் கலக்டரின் உத்தரவை ஒரு பொருட்டாக மதிக்கவில்லை.

தூக்கிலிடப்படல்
---------------

ஆங்கிலக் கும்பெனியர்க்கு எதிரான மருதிருவரின் இறுதிப் போராட்ட நாள் 1801, அக்டோபர் 2. இதில் தோல்வியுற்றதன் காரணமாக 1801, அக்டோபர் 24 இல் திருப்புத்தூரில் மருதிருவர் தூக்கிலடப்பட்டனர். மருதிருவரின் இம்முடிவிற்குப் பின்னர் மயிலப்பன் சேர்வைகாரர் தன்னந்தனியே முதுகளத்தூர், கமுதி பகுதிகளில் தலைமறைவு வாழ்க்கையை மேற்கொண்டார். கம்பெனியாரின் வெகுமதிக்காக காட்டிக்கொடுக்கப்பட்டு கைது செய்யப்பட்டார். மூன்று மாத கால கடுமையான சிறை வாழ்க்கைக்குப் பின்னர் மயிலப்பன் சேர்வைகாரர் 1802, ஆகஸ்ட் 6 ஆம் நாளன்று அபிராமத்தில் கம்பெனியாரால் தூக்கிலிப்பட்டார்.

உசாத்துணை
---------

* டாக்டர் எஸ்.எம். கமால் எழுதியுள்ள நூல்கள்:
	+ மறவர் சீமை மாவீரன் மயிலப்பன்
	+ விடுதலைப் போரில் சேதுபதி மன்னர்
	+ சேதுபதி மன்னர் வரலாறு
* Military consultations vol 256 & 299
* Revenue Sundries vol 26
* Madurai District Recrds
* The History of Madurai by Dr.K.Rajayyan
**எடிர்னே மாகாணம்** (*Edirne Province*, துருக்கியம்: Edirne ili ) என்பது கிழக்கு திரேசில் அமைந்துள்ள ஒரு துருக்கிய மாகாணமாகும். இது ஐரோப்பிய துருக்கியின் ஒரு பகுதியாகும். முற்றிலும் ஐரோப்பா கண்டத்துக்குள் அமைந்துள்ள மூன்று துருக்கிய மாகாணங்களில் இதுவும் ஒன்றாகும். எடிர்னே மாகாணத்தின் உள்நாட்டு எல்லைகளாக கிழக்கில் தெக்கிர்ததக் மாகாணம் மற்றும் கோர்க்லாரெலி மாகாணமும், தென் கிழக்கே காலிபோலி தீபகற்பத்தின் கனக்கலே மாகாணமும் உள்ளன. மேலும் இது வடக்கே பல்கேரியாவுடனும், மேற்கில் கிரேக்கத்துடனும் பன்னாட்டு எல்லைகளைக் கொண்டுள்ளது.

எடிர்னே நகரம் மாகாணத்தின் தலைநகரமாகவும், மிகப்பெரிய நகரமாகவும் உள்ளது.

வரலாறு
------

1363 முதல் 1453 வரை உதுமானியப் பேரரசின் மூன்றாவது தலைநகராக மாகாணத்தின் தலைநகராக எடிர்னே இருந்தது குறிப்பிடத்தக்கது.

19 பிப்ரவரி 1934 இல் உருவாக்கப்பட்ட எடிர்னே மாகாணம் இரண்டாவது இன்ஸ்பெக்டரேட் ஜெனரலில் சேர்க்கப்பட்டது. இந்த இரண்டாவது இன்ஸ்பெக்டரேட்டானது எடிர்னே, அனக்கலே, கோர்க்லாரெலி, டெக்கிர்டாஸ் போன்ற மாகாணங்களையும் உள்ளடக்கியதாக இருந்தது.  இது ஒரு இன்ஸ்பெக்டர் ஜெனரலால் ஆளப்பட்டது, அவர் குடிமை சமூகம், இராணுவம், கல்வி போன்ற விஷயங்களில் பரந்த அதிகாரங்களைக் கொண்டிருந்தார்.  இன்ஸ்பெக்டரேட் ஜெனரலின் அலுவலகம் 1948 இல் கைவிடப்பட்டது  ஆனால் இன்ஸ்பெக்டரேட் ஜெனரல்களின் சட்ட கட்டமைப்பானது ஜனநாயகக் கட்சியின் அரசாங்கத்தின் கீழ் 1952 இல்தான் ரத்து செய்யப்பட்டது.

மாவட்டங்கள்
-----------

 எடிர்னே மாகாணத்தின் மாவட்டங்கள்.
எடிர்னே மாகாணம் 9 மாவட்டங்களாக பிரிக்கப்பட்டுள்ளது (தலைநகர் மாவட்டம் **தடித்து** குறிபிடப்பட்டுள்ளது):

* **எடிர்னே**
* எனெஸ்
* ஹவ்ஸா
* இப்சலா
* கெசான்
* லாலபாசா
* மெரிக்
* சுல்கோலு
* உசுன்காப்ரா

புள்ளிவிவரங்கள்
---------------

மக்கள்தொகை வளர்ச்சி| ஆண்டு | ம.தொ. | ±% |
| --- | --- | --- |
| 1927 | 1,50,840 | —     |
| 1940 | 2,51,373 | +66.6% |
| 1950 | 2,21,268 | −12.0% |
| 1960 | 2,76,479 | +25.0% |
| 1970 | 3,16,425 | +14.4% |
| 1980 | 3,63,286 | +14.8% |
| 1990 | 4,04,599 | +11.4% |
| 2000 | 4,02,606 | −0.5% |
| 2010 | 3,90,428 | −3.0% |
| 2018 | 4,11,528 | +5.4% |

குறிப்புகள்
-----------

1. ↑  "Population of provinces by years - 2000-2018". 9 மார்ச் 2019 அன்று பார்க்கப்பட்டது.
2. ↑  Cagaptay, Soner (2006). *Islam, Secularism, and Nationalism in Modern Turkey; Who is a Turk*. Routledge. பக். 47.
3. ↑  Pekesen, Berna. *The Heritage of Edirne in Ottoman and Turkish Times: Continuities, Disruptions and Reconnections*. Walter de Gruyter GmbH & Co KG. பக். 423–424.
4. ↑  Bayir, Derya. *Minorities and Nationalism in Turkish Law*. Routledge.
5. ↑  Bozarslan, Hamit. *The Cambridge History of Turkey*. Cambridge University Press. பக். 343.
**நல்வேட்டனார்** சங்ககாலப் புலவர்களில் ஒருவர். 5 பாடல்கள் இவர் பாடியனவாகச் சங்கநூல்களில் உள்ளன. அவை குறுந்தொகை 341, நற்றிணை 53, 210, 292, 349 ஆகியவை. இவை அனைத்தும் அகத்திணைப் பாடல்கள்.

நல்ல வேட்கை உள்ளவராக இவர் கூறும் சில உலகியல் நெறிகள் நம்மைச் சிந்திக்க வைக்கின்றன. இவரது இந்த நல்ல வேட்கையால் இவரது பெயர் நல்வேட்டனார் என அமைந்ததாகவும் கொள்ளலாம்.

பாடல்களில் நல்வேட்டனார் சொல்லும் செய்தி
---------------------------------------

### உலகியல்

* 'பெரியோர் நெஞ்சத்துக் கண்ணிய ஆண்மை கடவது அன்று' (பெரியவர்களின் ஆண்மை கட்டுப்படாது போலும்) - குறுந்தொகை 341
* சேர்ந்தோரின் துன்பத்திற்கு அஞ்சி இரக்கம் கொண்டு போக்குவதே சான்றோர் செல்வம் - நற்றிணை 210

### செஞ்சொல்

* புன்கண் = துன்பம்
* மென்கண் = இரக்கம்

### குறுந்தொகை 341

* திணை - நெய்தல்

மீள்வேன் என்ற கார்ப்பருவத்திலும் தலைவன் மீளாமை கண்டு தலைவி கவலைப்படுவாள் என்று எண்ணித் தோழி தலைவிக்கு ஆறுதல் தரும் வகையில் சொல்கிறாள்.

குரவ மரம் படர்ந்து பூத்திருக்கிறது. புன்க மரம் பொறிப் பொறியாய்ப் பூத்திருக்கிறது. இப்போதும் அவர் வந்து என்னைப் பேணவில்லை. என்றாலும் நான் நெஞ்சைக் கல் போல் வலிதாக்கிக்கொண்டு வாழ்கிறேன்.

### நற்றிணை 53

* திணை - குறிஞ்சி

தலைவியின் காதல் அன்னைக்குத் தெரிந்துவிட்டதோ என்னவோ? என்ன நினைத்திருக்கிறாளோ தெரியவில்லை. பெருமழை பொழிந்திருக்கும் நள்ளிரவில் 'கான்யாறு மூலிகை இலைகளையும், பூக்களையும் அடித்திழுத்துக்கொண்டு வருகிறது. அது உன் பனி(மனநடுக்கம்) போக்கும் மருந்தாக அமையும். அதனை குளுமையோடு உண்டு, அதில் நீராடிவிட்டு வாருங்கள்' என்கிறாள்.

### நற்றிணை 210

* திணை - மருதம்

தோழி தலைமகனை நெருங்கி வற்புறுத்தும் சொற்கள் இவை. சேர்ந்தோரின் துன்பத்தைப் போக்கும் இரக்கமே சான்றோரின் செல்வம் ஆகும். ஊர! கூடையில் விதை கொண்டு சென்றவர் விதைத்துவிட்டு மீளும்போது அக் கூடையில் மீனோடு திரும்புவது உன் நாட்டு வளம். (நீ பரத்தையோடு மீண்டுவிடாதே) உன்னைச் சேர்ந்த என் துன்பத்தைப் போக்கு.

### நற்றிணை 292

* திணை - குறிஞ்சி

தலைவனை இரவில் வரவேண்டாம் என்று தலைவியும் தோழியும் கூறுகின்றனர். தமாலம் கொடியை இடுப்பில் கட்டிக்கொண்டு பாறை இடுக்குகளுக்கு இறங்கி வழியில் தேன் எடுத்துக்கொண்டிருப்பர். யானைகள் தமக்குள் சண்டையிட்டுக்கொண்டிருக்கும். குறுக்கிடும் கான்யாற்று வழியில் கராம்முதலைகள் இரை தேடிக்கொண்டிருக்கும். இப்படிப்பட்ட வழியில் இரவில் இவளை அடைய இரவில் வரவேண்டாம்.

### நற்றிணை 349

* திணை - நெய்தல்

தலைமகள் தோழியிடம் சொல்கிறாள்.

நானோ அவர் உறவை ஊர் அறிந்துவிடுமோ என்று எண்ணித் துன்புற்றுக்கொண்டிருக்கிறேன். அவரோ போரில் புண்பட்டுக் கிடப்பவரைச் சுற்றிப் பேய் திரிவது போல என்னைச் சுற்றிச் சுற்றித் திரிகிறார். என்ன செய்வேன்?

#### விளையாட்டு

கானல் நிலத்தில் அடும்பு மலர் கொய்தல், கழி நிலத்தில் தாழம்பூ பறித்தல், நீர்நிலையில் நெய்தல் பூ பறித்தல் போன்ற விளையாட்டுகளில் தேரில் வந்த அவர் இறங்கி நடந்துவந்து தலைவியோடு விளையாடுகிறார்.
எதிர்பாலினத்தவருக்கிடையே இடம்பெறும் ஈர்ப்பு அல்லது உடலுறவு **எதிர்பாலீர்ப்பு** (*Heterosexuality*). ஆதாவது ஆணுக்கு பெண்ணுக்கும் இடையே ஏற்படும்பாலியல் ஈர்ப்பே எதிர்பாலீர்ப்பாகும். இந்த இயல்பே பெரும்பான்மை மனிதரிடம் காணப்படுகிறது.[]

ஒருவகைப் பாலியல் சார்புநிலையாக, கலப்புப் பாலுணர்வு என்பது "எதிர்பால் தனியரின் மீதமையும் மீளாத உணர்ச்சி, காதல், பாலியல் ஈர்ப்பாகும்"; இது "இந்த ஈர்ப்புகளைச் சார்ந்த தனியரின் அடையாள உணர்தலும் ஆகும்; இது இந்த ஈர்ப்புகளைப் பகிரும் குழும உறுப்பாண்மையையும் அவ்வகை ஈர்ப்புகள் சார்ந்த நடத்தைகளையும் சுட்டும்." கலப்புப் பாலுணர்வு இயல்பானதாகக் கருதப்படுகிறது.

இருபாலுணர்வு, நிகர்பாலுணர்வு அல்லது ஒத்தபாலின பாலுணர்வு அகியவற்றுடன் சேர்ந்து, கலப்புப் பாலுணர்வு முதன்மையான மூவகைப் பாலியல் சார்புநிலைகளில் ஒன்றாகும். பல பண்பாடுகளில், பெரும்பாலானர்கள் கலப்புப் பாலுணர்வு கொண்டுள்ளனர்; கலப்புப் பாலுணர்வே மிகவும் பொதுவான வகை பாலியல் செயல்பாடாக அமைகிறது.

உசாத்துணை
---------

1. 1 2  "Sexual orientation, homosexuality and bisexuality". American Psychological Association. August 8, 2013 அன்று மூலம் பரணிடப்பட்டது. August 10, 2013 அன்று பார்க்கப்பட்டது.
2. ↑  "APA California Amicus Brief" (PDF). Courtinfo.ca.gov. 2013-10-11 அன்று பார்க்கப்பட்டது.
3. ↑
4. ↑  "Human sexual activity – Sociosexual activity". *Encyclopedia Britannica* (ஆங்கிலம்). 2019-12-21 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***Heterosexuality***   
என்பதின் ஊடகங்கள் உள்ளன. 



|  |  |
| --- | --- |
| Search Wiktionary | விக்சனரியில் ***Heterosexuality*** என்னும் சொல்லைப் பார்க்கவும். |

* Keel, Robert O. *Heterosexual Deviance பரணிடப்பட்டது 2008-08-30 at the வந்தவழி இயந்திரம்*. (Goode, 1994, chapter 8, and Chapter 9, 6th edition, 2001.) Sociology of Deviant Behavior: FS 2003, University of Missouri–St. Louis.
* Coleman, Thomas F. What's Wrong with Excluding Heterosexual Couples from Domestic Partner Benefits Programs? Unmarried America, American Association for Single People.
**திமிலை மகாலிங்கம்** (ஏப்ரல் 29, 1938 - டிசம்பர் 13, 2010) 1960களில் புகழ்பெற்ற ஒரு ஈழத்துக் கவிஞரும் எழுத்தாளரும் ஆவார். இலக்கிய உலகில் கவிதை, கட்டுரை, நாடகம், சிறுகதை, புதினம் என அனைத்திலும் எழுதியவர். சிறுவர் இலக்கியத்திலும், சில நூல்களை வெளியிட்டார்.

வாழ்க்கைச் சுருக்கம்
--------------------

இலங்கை, மட்டக்களப்பு மாவட்டம் திமிலைத் தீவில் பிறந்தவர் மகாலிங்கம். இவரது இலக்கிய வாழ்வுக்குத் துணை நின்றவர் இவரது மனைவி சக்திராணி.

அப்போதைய மட்டக்களப்பு தமிழ் எழுத்தாளர் சங்கத்தில் உறுப்பினராக இருந்தவர். "தேனமுத இலக்கியமன்றம்" என்ற அமைப்பின் மூலம் பல நாடகங்களை அரங்கேற்றினார். தேனமுத இலக்கிய மன்றம், ஒரு வர்த்தக வகுப்பு மாணவர்களைக் கொண்டு உருவானது. தட்டச்சு இதில் முக்கியமாக இருந்தது. மட்றாஸ் கபேயின் மேல் மாடியில் இவ்வகுப்பு செயற்பட்டது. திமிலை மகாலிங்கம் அதன் முகாமைத்துவப் பணிப்பாளராக செயற்பட்டார். பல ஆண், பெண் இலக்கிய கர்த்தாக்கள் இவ்வகுப்பின் மூலம் உருவாகினர். பின்னால் அவருக்கு கிராம சேவை உத்தியோகம் கிடைத்தது. ஆனாலும் தேனமுத இலக்கிய மன்றம் தொடர்ந்து செயற்பட்டது.

விருதுகள்
---------

* தமிழ் மணி (இந்து கலாசார அமைச்சு)
* கலாபூஷணம் (இந்து கலாசார அமைச்சு)

இவர் மட்டக்களப்பு மண்முனை வடக்கு பிரதேச செயலக கலாசாரப் பேரவையின் நீண்டகால உறுப்பினர், 1993 முதல் பிரதேச செயலகம் நடத்திய கலாசார விழா தேனகம் சிறப்பு மலர் வெளியீடு, ஆகியவற்றில் கணிசமான பங்களிப்பைச் செய்துள்ளார். மேற்படி கலாசாரப் பேரவையினால் பொன்னாடை போர்த்திக் கெளரவிக்கப்பட்டுள்ளார். 20.12.2010 இல் நடைபெற்ற முத்தமிழ் விழாவில் இவருக்கு "கலைச்சுடர்" விருது வழங்கிக் கெளரவிக்கப்பட்டது.

எழுதிய நூல்கள்
--------------

தளத்தில்  
திமிலை மகாலிங்கம் எழுதிய
 ***நூல்கள்*** உள்ளன.

* கனியமது (சிறுவர் பாடல்கள்)
* மோதல் (சிறுகதைத் தொகுதி)
* பாதை மாறுகிறது (நாவல்)
* புள்ளிப்புள்ளி மானே (சிறுவர் கவிதை)
* சிறுவருக்கு விபுலானந்தர் (சிறுவர் இலக்கியம்)
* அவனுக்குத் தான் தெரியும் (நாவல்)
* சிறுவருக்கு நாவலர் (சிறுவர் இலக்கியம்)
* குருவிக்கு குஞ்சுகள் (சிறுவர் இலக்கியம்)
* குழந்தையின் குரல் (சிறுவர் இலக்கியம்)
* நம் நாட்டுப் பழமொழிகள்.

பத்திரிகைகளில் வெளிவந்த ஆக்கங்கள்
---------------------------------

* காதலோ காதல் (தினக்கதிர்)
* நிலவுக்கும் ஒரு நாள் ஓய்வுண்டு (வீரகேசரி)
* ஊஞ்சல் (மித்திரன்).

உசாத்துணை
---------

* அமைதியாக இலக்கியப் பணிபுரிந்த அமரர் திமிலை மகாலிங்கம் பரணிடப்பட்டது 2012-01-11 at the வந்தவழி இயந்திரம், தினகரன், சனவரி 9, 2011
திமிலை
**திமிலை** என்பது தமிழர் இசைக்கருவிகளுள் ஒன்றாகும். இது மரத்தினால் செய்யப்பட்டு தோலினால் கட்டப்பட்ட தோற்கருவியாகும். இது **பாணி** எனவும் அழைக்கப்படுகிறது. மணற்கடிகார வடிவில் இருக்கும் திமிலை இசைக்கருவியானது கேரளா மற்றும் தென்னிந்தியக் கோவில்களில் இசைக்கப்படுகிறது. நன்கு செப்பம் செய்யப்பட்ட பலா மரத்தில் செய்யப்பட்டு கன்றின் தோலால் (குறிப்பாக 1-2 ஆண்டேயான கன்றின் தோல்) மூடப்பட்ட இருமுக முழவுக்கருவிகளுள் ஒன்று. இக்கருவி பஞ்சவாத்தியம் எனப்படும் கருவிகளுள் ஒன்றாக கேரளா மாநிலக் கோவில்களில் இசைக்கப்படுகிறது.

வரலாறு
------

திமிலை தமிழரின் பழமையான இசைக் கருவி ஆகும். பழந்தமிழகத்தில் பரவலாக பயன்பாட்டில் இது இருந்துள்ளது. சிலப்பதிகாரத்தின் அரங்கேற்றுக் காதையில் *தாழ்குரல் தண்ணுமை* என்பதற்கு பொருள் கூறும்போது திமிலை உள்ளிட்ட 31 இசைக் கருவிகளைன் பெயர்களை அடியார்க்கு நல்லார் குறிப்பிடுகிறார். 
பெரிய புராணத்தில் திமிலை பற்றிக் குறிப்பிடப்படுகிறது.

|  |  |  |
| --- | --- | --- |
| "| சங்கொடு தாரை காளம் 
தழங்கொலி முழங்கு பேரி
வெங்குரல் பம்பை கண்டை 
வியன்துடி "திமிலை" தட்டி
பொங்கொலிச் சின்ன மெல்லாம் 
பொருபடை மிடைந்த பொற்பின்
மங்குல்வான் கிளர்ச்சி நாண 
மருங்கெழுந் தியம்பி மல்க.
 | "|

அருணகிரிநாதர் தன் திருப்புகழில் பல இடங்களில் திமிலை குறித்து குறிப்பிட்டுள்ளார். தமிழ்நாட்டு கோயல் சிற்பங்களில் திமிலை வாசிக்கும் சிற்பங்கள் பல உள்ளன.

மேற்கோள்
--------

1. ↑  "காப்பகப்படுத்தப்பட்ட நகல்". 2012-05-11 அன்று மூலம் பரணிடப்பட்டது. 2012-11-15 அன்று பார்க்கப்பட்டது.
2. ↑  பன்னிரண்டாம் திருமுறை, எறிபத்த நாயனார் புராணம்: பாடல் எண் : 31
3. ↑  "செண்டையும் திமிலையும் தமிழ்க் கருவிகளே!". *Hindu Tamil Thisai*. 2023-05-14. 2023-05-18 அன்று பார்க்கப்பட்டது.
**உக்கல ராஜேசுவரம்மா** (*Vukkala Rajeswaramma*)(சூலை 10, 1948-01 திசம்பர் 2018) என்பவர் இந்திய அரசியல்வாதியும் இந்தியாவின் ஆந்திரப் பிரதேசத்தில் உள்ள நெல்லூர் தொகுதியிலிருந்து தெலுங்கு தேசம் கட்சி வேட்பாளராகத் தேர்ந்தெடுக்கப்பட்ட நாடாளுமன்ற உறுப்பினரும் ஆவார்.

இளமை மற்றும் கல்வி
------------------

உக்கல ராஜேசுவரம்மா 1948ஆம் ஆண்டு சூலை 10ஆம் தேதி இந்தியாவின் ஆந்திரப் பிரதேசத்தின் நெல்லூர் மாவட்டத்தில் உள்ள ஆத்மகூரில் பிறந்தார். இவர் கர்னூல், கர்னூல் மருத்துவக் கல்லூரியில் மருத்துவத்தில் பட்டம் பெற்று மருத்துவரானார். உக்கல ராஜேசுவரம்மா 14 சனவரி 1970-ல் வி. பிரகாஷ் ராவை மணந்தார். இந்த இணையருக்கு இரண்டு மகன்கள் உள்ளனர்.

அரசியல்
-------

1999-ல், ராஜேஸ்வரம்மா 13வது மக்களவைக்கு நாடாளுமன்ற உறுப்பினராகத் தேர்ந்தெடுக்கப்பட்டார். 1999-2000 மற்றும் 2000-2004 வரை அறிவியல் மற்றும் தொழில்நுட்பம், சுற்றுச்சூழல் மற்றும் வனங்கள் மீதான குழுவின் உறுப்பினராகவும், மனிதவள மேம்பாட்டு அமைச்சகத்தின் ஆலோசனைக் குழுவின் உறுப்பினராகவும் பணியாற்றினார்.

மேற்கோள்கள்
-----------

1. 1 2 3  "Thirteenth Lok Sabha Members Bioprofile". 21 March 2014 அன்று பார்க்கப்பட்டது.
**இராம. வீரசிங்கம்** மலேசியாவில் எழுத்தாளர்களுள் ஒருவராவராவார். தற்போது பிரித்தானியக் குடிமகனாகி லண்டனில் வசித்து வருகிறார். பாரி எனும் புனைப்பெயரில் எழுதிவரும் இவர் முதியோர் கல்வி முன்னேற்ற திட்ட மேலாளர். தமிழ் இளைஞர் மணி மன்றத்தில் தீவிர ஈடுபாட்டுள்ள இவர் இங்கிலாந்தில் "வீர வள்ளுவம்" மற்றும் "லண்டன் தமிழ் மரபு ஆராய்ச்சி" எனும் நிறுவனங்களை அமைத்ததுடன், லண்டன் தமிழ்ச் சங்கத்தில் முக்கிய பொறுப்புகளையும் வகித்துள்ளார். அதேநேரம், ஆலய நிர்வாகங்களிலும் பங்காற்றியுள்ளார்.

எழுத்துத் துறை ஈடுபாடு
----------------------

1957 தொடக்கம் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் சிறுகதைகள், கட்டுரைகள் எழுதி வருகின்றார். இவரின் இத்தகைய ஆக்கங்கள் மலேசிய தேசிய பத்திரிகைகளிலும், இதழ்களிலும் பிரித்தானிய இதழ்களிலும் பிரசுரமாகியுள்ளன.

நூல்கள்
-------

* "பாரியின் சிறுகதைகள்" (1982)
* "சத்து ரிங்கிட்" (சிறுகதைகள், 1982)
* "பாச அலைகள்" (சிறுகதைகள், 1982)

பரிசுகளும் விருதுகளும்
----------------------

* USIS நூலகம் நடத்திய கட்டுரைப் போட்டியில் பரிசு (1957)
* தமிழ் நேசன் நடத்திய கிராம வளர்ச்சி கட்டுரைப் போட்டியில் பரிசு (1960)
* தமிழ் நேசன் தங்கப் பதக்கம் (1972)

உசாத்துணை
---------

* மலேசியத் தமிழ் எழுத்துலகம் தளத்தில் இராம. வீரசிங்கம் பக்கம்
[*தொடர்பிழந்த இணைப்பு*]
**ராய ரகுநாத ராய வஜ்ரிடு ராய மண்ணித ராய ஆவடை ரகுநாத தொண்டைமான்** (இறப்பு 1661) என்பவர் கறம்பக்குடியைச் சேர்ந்த ஒரு கள்ளர் குறுநிலத் தலைவராவார். இவர் விஜய நகரப் பேரரசின் கூட்டமைப்புக்கு உட்பட்டு இருந்தவராவார்.

பிறப்பு மற்றும் துவக்கக்கால வாழ்க்கை
------------------------------------

ஆவடை ரகுநாத தொண்டைமான் கறம்பக்குடியில் 17 ஆம் நூற்றாண்டின் துவக்கத்தில் பிறந்தார். இவர் திருமலை தொண்டைமான் என்பவரின் மரபு வழியில் வந்தவர். திருமலை தொண்டாமான் அக்காலத்தில் தொண்டை நாடு அல்லது தொண்டை மண்டலத்தில் இருந்த திருப்பதியில் இருந்து அன்புக்கோயிலில் குடியேறியவர்.

வாழ்க்கை
--------

விசய நகர மன்னர் மூன்றாம் ஸ்ரீரங்க ராஜாவுக்காக 1639 இல் ஆவடி ரகுநாத தொண்டாமான் தற்போதைய புதுக்கோட்டைப் பகுதியை பரவ ராய மரபினரிடமிருந்து கைப்பற்றினார். இதனால் மூன்றாம் ஸ்ரீரங்க ராஜா இவருக்கு ராய ரகுத ராய வஜ்ஜிரடு ராய மன்னிடுராய என்னும் பட்டத்தை அளித்தார். ஆவடை ரகுநாத தொண்டாமான் 1661 இல் இறந்தார். இவருக்குப் பின் இவரது மகன் இரகுநாதராய தொண்டைமான் பொறுப்புக்கு வந்தார். இந்த மரபினரே புதுக்கோட்டை அரசர்களாவர்.

மேற்கோள்கள்
-----------

* "Pudukkottai 2". *Tondaiman Dynasty*. Christopher Buyers.
**நாகூர் சலீம்** (பிறப்பு: பெப்ரவரி 21 1936 -- ஜூன் 06 2013) இந்திய முஸ்லிம் கவிஞர், பாடலாசிரியர், நாகூரில் ஷாஹ் வலியுல்லாஹ் தெஹ்லவி அவர்களின் வழித்தோன்றலான ஷரீஃப் பெய்க் அவர்களின் மகனாகப் பிறந்த இவர் நாகூரில் தலைமாட்டுத்தெருவில் வாழ்ந்து வந்தார். 7000 -த்தும் மேற்பட்ட இசைப்பாடல்களையும் பல இசை நிகழ்ச்சிகளை நடத்திய இவர் பல தொலைக்காட்சிகளிலும் பங்களிப்புச் செய்துவருமாவார். அத்துடன், முன்னணி இதழ்களில் பல கவிதைகளை எழுதியுள்ளார். இவர் ஒளி மாத இதழின் இணைப்பாசிரியராக இருந்துள்ளார். நாகூர் ஹனிபா, காயல் ஷேக் முஹம்மது, சிங்கை ஜெய்னுல் ஆபிதீன், அதா அலி ஆஸாத் போன்ற பல பாடகர்களுக்கான பிரபலமான பாடல்களை எழுதியவர். "பாலை வனம் தாண்டிப் போகலாமே நாம்", "தீனோரே நியாயமா", "அருள் மணக்குது" போன்ற பாடல்கள் நாகூர் இசைமுரசு ஈ.எம்.ஹனிபாவுக்காக இவர் எழுதியவை. பேரறிஞர் அண்ணா இறந்த பிறகு, அவருக்காக, இசைமுரசு பாடிய, "சிரித்துச் செழித்த உன் முகமெங்கே", "பட்டு மணல் தொட்டிலிலே" ஆகிய பாடல்களை இவரே எழுதினார். வெளிவர இருந்த "நாகூரார் மகிமை" என்ற திரைப்படத்துக்கான எல்லாப் பாடல்களையும் இவரே எழுதினார். எம்.எஸ் விஸ்வநாதன் அதற்கு இசையமைத்துள்ளார். மொகலே ஆஸம் திரைப்படத்தின் தமிழ் தழுவலுக்கான எல்லாப் பாடல்களையும் சலீம் எழுதினார். காயல் ஏ.ஆர். ஷேக் முஹம்மது பாடி மிகவும் பிரபலமான "தமிழகத்து தர்ஹாக்களைப் பார்த்து வருவோம்" என்ற பாடலை எழுதியவரும் சலீமே. இவருக்கு இரண்டு மகன்களும் நான்கு மகள்களும் உண்டு. 2013ம் ஆண்டு ஜூன் மாதம் முதல் தேதி இவர் மறைந்தார். இவர் மறைந்தபோது அவருக்கு 77 வயது. தமிழக அரசின் கலைமாமணி பட்டம் பெற்றவர். இவருடைய மூத்த சகோதரி சித்தி ஜுனைதா பேகம் தான் தமிழில் முதன் முதலாக நாவல் எழுதிய இஸ்லாமியப் பெண்மணியாவார். 

  

* பிரார்த்தனைப் பூக்கள்
* காதில் விழுந்த கானங்கள்

ஆகியவை இவர் எழுதிய சில பாடல்களின் தொகுப்பு நூல்களாகும்

பட்டங்கள்
---------

* கலைமாமணி
* கவிச்சக்கரவர்த்தி
* அருட்கவி அரசு
* மக்கள் கவிஞர்
* சுதந்திரக் கதிர்

பாடல்கள்
--------

500 இசைத்தட்டுகளையும், 100க்கும் மேற்பட்ட ஒலிநாடாக்களையும், ஏறத்தாழ 6000 மேற்பட்ட இசைப்பாடல்களையும் எழுதியுள்ளார்.
**பிரசாத அகவல்**  என்னும் நூல் பிரசாதம் 
பற்றி விளக்கும் நூல். பிரசாதம் என்பது யோகமுத்திரை. இதனைப் பதினாறு கலை என்று கூறுவர். 'சோடசக் கலாப் பிரசாதம்' என்பது இதன் வடமொழி வழக்கு. பெயர், ஒளி, வடிவம், இடம், அளவு, தேவதை, குணம், தத்துவம் - ஆகிய எட்டின் சோதனை 8, மாத்திரை 8, - ஆக 16 - இவை சோடசக் கலாப் பிரசாதம். சைவ மடங்களில் உள்ள தம்பிரான்கள் இதன் 16 கட்டிடப் பகுதியிலும் பக்குவம் அடைந்து ஆன்மாவை இறைவன் திருவடிகள்ளில் சேர்ப்பார்களாம். 

இந்த நூல் தி௫க்கயிலாய பரம்பரை வேளாக்குறிச்சி ஆதீன கு௫ முதல்வர் சத்திய ஞானியின் ஞானாசிரியன் காவை அம்பலநாதத் தம்பிரான் அவர்களால் 14 ஆம் நூற்றாண்டில் எழுதப்பட்ட நூல். இது ஒரு யோக நூல். மூச்சுப்பயிற்சி பற்றிக் கூறுகிறது. மூச்சுக் காற்றுக்குப் பயிற்சியால் வலுவூட்டும் 'பிராணாயாமம்' பற்றிக் கூறுவது இந்த நூல். இந்தப் பொருள் பற்றித் தமிழில் தனிநூலாக உருவான முதல் நூல் இது எனத் தெரிகிறது. 

பிராசாத தீபம், பிராசாத மாலை, பிராசாத விருத்தம், பிராசாத விளக்கம் என்னும் நூல்கள் காலவரிசையில் பிராசாத அகவல் நூலுக்குப் பின்னர் அடுத்தடுத்து வெளிவந்தவை. 

பிராசாத அகவல் நூலுக்கு, இந்நூலாசிரியரின் மாணாக்கர் மதுரை ஞானப்பிரகாசர் சிறப்பான ஓர் உரை எழுதியுள்ளார். இந்த உரை இல்லாவிட்டால் இந்த நூலைப் புரிந்துகொள்வது முகவும் கடினம். 

பதிப்பு

* மூலம் மட்டும் செந்தமிழ் (இதழ்) 1935
* மூலமும் உரையும், சோமசுந்தர தேசிகர் பதிப்பு, சித்தாந்த வெளியீடு, 1935

அடிக்குறிப்பு
-------------

1. ↑  மு. அருணாசலம் (முதல் பதிப்பு 1969, திருத்தப்பட்ட பதிப்பு 2005). *தமிழ் இலக்கிய வரலாறு, பதினான்காம் நூற்றாண்டு,*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014. பக். 182.
2. ↑  
ப்ரா - சிவஞானம்  

சா - கதி  

தா - தருவது  

பிராசாதம் = சிவஞானக் கதியைத் தருவது
3. ↑  
உணவுப் பொருள்களைச் சாத(க)ம் செய்து உண்கிறோம்  

அதுபோல,  

பிராண வாயுவைச் சாத(க)ம் செய்து உடலுக்கு வலிமையாக்கிக்கொள்வது 'பிராசாதம்'
4. ↑  இதில் உரையாசிரியர் பெயர் குறிப்பிடப்படவில்லை.
**இராம. கண்ணபிரான்** (பிறப்பு: 1943) இவர் சிங்கப்பூர் தமிழ் எழுத்தாளர்களுள் ஒருவராவார். இராபிள்ஸ் பள்ளியில் உயர்நிலைக் கல்வியைக் கற்றார்.

தொழில்
------

ரோசைத் தொடக்கப் பள்ளியில் ஆங்கில மொழி ஆசிரியராகவும், பின்பு அதே பள்ளியில் தமிழ்மொழி ஆசிரியராகப் தொழிலாற்றியுள்ளார்.

வகித்த பதவிகள்
--------------

இவர் சிங்கப்பூர் தமிழ் எழுத்தாளர் கழகத்தின் ஆரம்ப காலச் செயலவை உறுப்பினராகவும், சிங்கப்பூர் இலக்கியக் களம், சிங்கப்பூர்த் தேசியப் பல்கலைக்கழகக் கலை மையம், தேசிய கலை மன்றம் போன்ற இலக்கிய, கலை, அரசு அமைப்புகளின் உறுப்பினராகவும் பதவி வகித்துள்ளார்.

இலக்கியப் பணி
-------------

சிறுகதை, நாவல், நாடகம், கவிதை என பல்துறைகளிலும் ஈடுபாடுமிக்க இவரின் இவரது முதல் படைப்பு ஒரு சிறுகதையாகும். இதுவரை சுமார் 60 சிறுகதைகளையும், 4 குறுநாவல்களையும், 8 நாடகங்களையும், 7 கவிதைகளையும், 35 கட்டுரைகளையும் எழுதியுள்ளார். இவரது இத்தகைய மலேசியா சிங்கப்பூர் தமிழ்நாடு போன்ற இடங்களிலிருந்து வெளிவரும் தமிழ் இலக்கிய சிற்றிதழ்களிலும் பத்திரிகைகளிலும் வெளிவந்துள்ளன. மேலும் சிங்கை, மலேசியா வானொலிச் சேவைகள் இவரது சிறுகதைகளை ஒலிபரப்பியுள்ளன.

எழுதியுள்ள நூல்கள்
------------------

#### சிறுகதைத் தொகுப்புகள்

* இருபத்தைந்து ஆண்டுகள்
* உமாவுக்காக
* வாடைக்காற்று
* சோழன் பொம்மை

#### குறுநாவல்

* பீடம்

பெற்ற விருதுகளும், கௌரவங்களும்
------------------------------

* தமிழ் முரசு நடத்திய சிறுகதைப் போட்டியின் இரண்டாம் பரிசு
* தமிழ் நேசன் பவுன் பரிசு
* நாடோடிகள் எனும் சிறுகதைக்ககான முதல் பரிசு
* தென் கிழக்காசிய எழுத்தாளர் விருது
* மாண்ட் பிளாங்க் இலக்கிய விருது
* கலாசாரப் பதக்கம்

உசாத்துணை
---------

* சிங்கப்பூர் தமிழ் எழுத்தாளர்கள் - சிங்கப்பூர் தமிழ் எழுத்தாளர் கழக வெளியீடு
**நாகினா கான்** (ஆங்கிலம்: Nagina Khan; உருது: نگینہ خان) கைபர் பக்துன்க்வாவின் 10வது மாகாண சட்டமன்ற உறுப்பினராக பணியாற்றிய பாக்கித்தான் அரசியல்வாதி ஆவார்.

கல்வி
-----

கான் முதுகலைப் பட்டம் பெற்றவர்.

அரசியல் வாழ்க்கை
----------------

கான் 2013 பாக்கித்தான் பொதுத் தேர்தலில் பெண்களுக்கு ஒதுக்கப்பட்ட இடத்தில் பாக்கித்தான் தெஹரீக்-இ-இன்சாப்பின் வேட்பாளராக கைபர் பக்துன்க்வா மாகாண சட்டசபைக்குத் தேர்ந்தெடுக்கப்பட்டார். இவர் கைபர் பக்துன்க்வா சட்டமன்ற உறுப்பினராக இருந்த காலத்தில், சட்டம் மற்றும் பாராளுமன்ற விவகாரங்களுக்கான கைபர் பக்துன்க்வா சட்டமன்றத்தின் நாடாளுமன்ற செயலாளராக பணியாற்றினார்.

மே 2016-ல், கைபர் பக்துன்க்வா மாகாண சட்டசபையில் பெண்கள் காகஸ் அமைப்பதற்கான தீர்மானத்தில் கான் இணைந்தார். மார்ச் 2018-ல், கான் 2018 பேரவை தேர்தலில் குதிரை பேரம் செய்ததாகக் குற்றம் சாட்டப்பட்டார். இதையடுத்து, இம்ரான் கான் இவரைக் கட்சியிலிருந்து நீக்குவதாக அறிவித்து, இவரது நிலைப்பாட்டை விளக்குமாறு கடிதம் அனுப்பினார். இதனைத் தொடர்ந்து கான், ஏப்ரல் 2018-ல், பாக்கித்தான் தெஹரீக்-எ-இன்சாஃப்விலிருந்து விலகி பாகிஸ்தான் மக்கள் கட்சியில் சேர்ந்தார்.

மேற்கோள்கள்
-----------

1. 1 2  "Profile". *www.pakp.gov.pk*. KP Assembly. 7 June 2017 அன்று மூலம் பரணிடப்பட்டது. 5 January 2018 அன்று பார்க்கப்பட்டது.
2. ↑  "With 11 reserved seats: PTI builds up strength in KP Assembly". .
3. ↑  "PTI wins 10, JUI-F, PML-N 3 seats each in KP PA". .
4. ↑  "Establishment of the Women Caucus". *www.pakp.gov.pk*. KP Assembly. 3 July 2017 அன்று மூலம் பரணிடப்பட்டது. 5 January 2018 அன்று பார்க்கப்பட்டது.
5. ↑  "PTI chairman names and shames party members who 'sold votes' in Senate polls". The Dawn. April 18, 2018.
6. ↑  "Three PTI lawmakers join PPP ranks in K-P as defections continue - The Express Tribune". 26 April 2018. .